Ritratt: Facebook - Franco Battiato  Tħabbret il-mewt tal-kantawtur Taljan Franco Battiato fl-età ta' 76 sena. L-aħbar ġiet ikkonfermata mill-qraba tiegħu. Huwa miet fid-dar tiegħu f'Milo, fir-reġjun ta' Sqallija. Battiato ilu għal bosta snin marid u ilu wkoll nieqes għal żmien twil fix-xena mużikali wara 50 sena ta' suċċessi. Huwa kien ukoll irrappreżenta l-Italja fil-Eurovision Song Contest tal-1984 permezz tad-dwett ma' ALice, I Treni di Tozeur. Il-familja ħabbret li l-funeral ta' Battiato se jinżamm f'forma privata. Bla dubju li llum tassew hija telfa kbira għax-xena mużikali Taljana, l-aktar għax Battiato kein meqjus bħala ġenju tal-mużika.